Spisak rijeka u Turskoj
Spisak rijeka u Turskoj obuhvata najznačajnije rijeke Turske i najčešće su podijeljene prema slivu kojem pripadaju. Teritorija Turske je podijeljena na sledeće slivove: Sliv Perzijskog zaliva (najveće rijeke Tigris i Eufrat), Sliv Kaspijskog jezera (Kura, Aras) Sliv Crnog mora (Yeşilırmak, Kizil, Çoruh, Sakarja), Sliv Mramornog mora, Sliv Egejskog mora i Sliv Sredozemnog mora. Najduža rijeka koja cijelim svojim tokom protiče Turskom je Kizil (1.350 km) dok je najduža turska rijeka Eufrat dužine 2736 km. Najduža rijeka u evropskom dijelu Turske je Маrica (sliv Egejskog mora, teče kroz Tursku samo donjim tokom). Turske rijeke su uglavnom planinske rijeke. Neke od rijeka tokom sušnih perioda i presuše. Rijeke zapadne Turske karakteriziraju poplave zimi i u proljeće, dok ljeti protok znatno opadne i postaju plitke. Poplave u proljeće i ljeto uobičajene su za rijeke u istočnoj Turskoj, uglavnom zbog topljenja snijega u planinskim regijama.